Eelnevas postis rääkisin klõmakatest ja siis tulin mõttele, et pokker ongi ju nagu alkohol.    Esiteks on playmoney limiit. Seda küll ei saa õigeks limiidiks  nimetada, aga millele ta siis jookidest vastanduks?    Ehk äkki vanaema tehtud kodune marjamorss, vähekene ka sahvris kogemata käärima lastud ja seda siis pojakene käib sealt vaikselt hea maitsmas. Noh algus ju seegi enne tõsisemaid jooke.    Võtame siis järgmiseks esimese tõsise limiidi ette ehk NL10. Mis siis temale oleks sarnane joogipoolis? No ilmselgelt eks see õlut ole, mis muud.    Võibolla oli esimene kogemus kangema kraamiga salaja vanaisa tagant mekitud koduõlu. Minnakse  ka ju NL10-t vaikselt salaja hinge kinni hoides proovima, et kas see pokker mind üldse vee peal kannab või lähen kohe ankruna põhja.    Siis tuleb NL50. Seda limiiti saaks hästi võrrelda veiniga. Veini ju ka iga mats ei oska üldsegi hinnata ja tihti läheb enne aega kui osatakse veinis sisalduvaid maitseid eristada. Samas kui see oskus on saavutatud, siis oled juba väikestviisi ekspert veinide alal.    Samane asi on ka pokkeris. Kui NL50-s oled võitev mängija, siis võid juba vaikselt  töölt ära tulemise mõtteid mõlgutada, sest vorsti peaks juba leiva peale saama pokkerirahade eest.    Edasi. NL100 - Vodka. NL200 - Viski. NL1000 - Hennessy konjak.    Siin minu mõttelend peatub, kuna kogemusi napib. Äkki mõni kogenum oskab edasi kirjeldada :)